́чше ли мѝ люби́ти ве́щь су́етную, ве́щь неизвѣ́стну, ве́щь превра́тну, ве́щь поги́бельну, ло́жну, не́же тебѐ и́стиннаго живота̀ моего̀;Сегѡ̀ ра́ди всю̀ наде́жду мою̀, всѐ упова́ніе моѐ, всѐ жела́ніе моѐ въ тебѣ̀ єди́номъ да полага́ю, гдс̑и: всѐ се́рдце моѐ, всю̀ ду́шу мою̀, вся̂ помышлє́нія моя̂ въ тебѣ̀ єди́номъ да углублє́нна и́мамъ: вся̂ вну́трєнняя моя̂ чле́нове и мо́зги тебѣ̀ єди́ному да излію̀, да ве́сь бу́ду въ тебѣ̀, ты́ же во мнѣ̀: да увѣ́мъ и позна́ю тебѐ вои́стинну єди́наго и́стиннаго бг҃а и гдс̑а, и єго́же посла́лъ єсѝ іи҃са хрс̑та̀, и во свѣ́тѣ твое́мъ узрю̀ свѣ́тъ благода́ти твоегѡ̀ прест҃а́гѡ дх҃а